CELEX: 62015TN0296
Language: da
Date: 2015-06-05 00:00:00
Title: Sag T-296/15: Sag anlagt den 5. juni 2015 — Industrias Químicas del Vallés mod Kommissionen

3.8.2015   
            
            
               DA
            
            
               Den Europæiske Unions Tidende
            
            
               C 254/19
            
         Sag anlagt den 5. juni 2015 — Industrias Químicas del Vallés mod Kommissionen
   (Sag T-296/15)
   (2015/C 254/22)
   Processprog: spansk
   
      Parter
   
   
      Sagsøger: Industrias Químicas del Vallés, SA (Mollet del Vallès, Spanien) (ved advokaterne C. Fernández Vicién, I. Moreno-Tapia Rivas og C. Vila Gisbert)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler, især dennes artikel 24 og punkt 4 i bilag II dertil, erklæres ugyldig.
            
         
               —
            
            
               Kommissionens gennemførelsesforordning (EU) 2015/408 af 11. marts 2015, for så vidt angår opførelsen af Metalaxyl på den liste over stoffer, der er kandidater til substitution, som er indeholdt i bilaget til denne forordning, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende vedrører det forhold, at gennemførelsesforordningen er vedtaget på grundlag af en ulovlig retsregel, idet Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler er i strid med EU-retten, fordi:
               
                           —
                        
                        
                           den tilsidesætter forsigtighedsprincippet ved at fastsætte en mekanisme til substitution af aktivstoffer på grundlag af hypotetiske risici, der ikke er objektivt begrundet
                        
                     
                           —
                        
                        
                           den tilsidesætter proportionalitetsprincippet, idet den går videre, end hvad der er strengt nødvendigt for at opnå formålet om et højt beskyttelsesniveau og dermed berører tilladte stoffer
                        
                     
                           —
                        
                        
                           den fordrejer konkurrencen i det indre marked ved at fremme substitution af stoffer under de deri omhandlede betingelser, og
                        
                     
                           —
                        
                        
                           den tilsidesætter begrundelsespligten i forhold til kriteriet om »en signifikant andel af ikke-aktive isomerer«, der fremgår at bilag II, punkt 4, til forordning (EF) nr. 1107/2009.
                        
                     
         
               2.
            
            
               Andet anbringende vedrører det forhold, at forordning (EU) 2015/408 tilsidesætter begrundelsespligten, da det ikke er berettiget at opføre Metalaxyl på listen over stoffer, der er kandidater til substitution på grundlag af videnskabelige og tekniske kriterier, og forordningen tilsidesætter princippet om forbud mod forskelsbehandling i forhold til Metalaxyl-M.
            
         
               3.
            
            
               Det Tredje anbringende vedrører det forhold, at forordning (EU) 2015/408 tilsidesætter proportionalitetsprincippet i forhold til formålet med nedsættelsen af de sundheds- og miljørisici, der fremmes af Den Europæiske Union.